**Poročilo o izvajanju ukrepov strategije za mlade v občini Ravne na Koroškem v letu 2021**

Komisija za mladinska vprašanja Občine Ravne na Koroškem v skladu s Strategijo za mlade v občini Ravne na Koroškem 2021–2024 skrbi za izvajanje ukrepov in realizacijo projektov, ki izboljšujejo standard življenja mladih na Ravnah. Leto 2021 je bilo ponovno zaznamovano zaradi epidemije koronavirusa, saj je zlasti v prvi polovici leta, zaradi ukrepov proti širjenju virusa, bilo v veliki meri onemogočeno normalno delovanje in izvajanje ukrepov.

Mladinske organizacije so se sicer iz leta 2020 veliko naučile in uspešno izvajale svoje projekte v “online” oblikah. Kljub temu je seveda številčnost projektov bila manjša kot v obdobjih pred epidemijo, saj ogromno projektov ni mogoče prestaviti v spletno okolje. V drugi polovici leta pa so bile epidemiološke razmere bolj ugodne, in takrat so vse organizacije tudi pohitele z delom in so uspele v veliki meri nadoknadit tisto, kar prej ni bilo mogoče.

Na področju stanovanjske problematike je pomembna **finančna spodbuda za mlade pri reševanju stanovanjske problematike** (Strateška usmeritev 4). **Ukrep 1:** Finančna subvencija pri reševanju mladinske stanovanjske problematike. **Realizacija:** Urejanje finančne subvencije se je vključilo v Pravilnik o dodeljevanju denarnih pomoči v Občini Ravne na Koroškem (Uradno glasilo slovenskih občin, št. 53/2015). *Občina Ravne na Koroškem je subvencionirala stroške obresti pri najetju stanovanjskega kredita za namen reševanja stanovanjske problematike mladih 1x letno do višine 500 EUR. Subvencijo lahko v skladu s Strategijo za mlade 2021–2024 uveljavljajo mladi v starosti do 29 let ne glede na njihov materialni in socialni položaj na podlagi predloženih dokazil banke, pri kateri je bil najet stanovanjski kredit in kupoprodajne pogodbe za nakup stanovanja, stanovanjske hiše oziroma za namen gradnje stanovanjskega objekta na območju Občine Ravne na Koroškem. Mlada zakonska ali izvenzakonska partnerja lahko oddata eno vlogo. Subvencija se lahko uveljavlja v obdobju najetega kredita do višine obresti najetega kredita.***Subvencijo je v letu 2021 koristilo 14 prosilcev, kar je 2 manj kot preteklo leto.**

Za dejstvo, da se število prosilcev za subvencijo zmanjšalo je krivo okrnjeno delovanje komisije zaradi epidemije in nekaj menjav znotraj komisije (prihajajoči novi člani).

Komisija se je v letu 2021 sestala enkrat, pa še to v zelo okrnjeni obliki. Kot že omenjeno, so mladinske organizacije predvsem v drugi polovici leta uspele uspešno izvajati projekte in s tem uresničevale ukrepe zastavljene v strategiji. V prihodnjem letu se bo komisija sestala večkrat in se ukvarjala predvsem s področjem informiranja mladih o mladinski politiki in ukrepih, ki jih izvajamo, saj se zdi, da je to v preteklem obdobju malo zamrlo (zaradi sicer mnogih razlogov). Prav tako je ključno, da se člani komisije v letu 2022 bolj povežejo, med sabo spoznajo in začnejo delovat v smiri izboljšanja ukrepov in še boljšo realizacijo strategije.

Poročilo pripravil:

*Nejc Švajger,*

*predsednik Komisije za mladinska vprašanja Občine Ravne na Koroškem*